
ΑΠΟΦΑΣΕΙΣ 

Αριθ. 217550 (1) 

Καθορισμός των όρων και προϋποθέσεων για τη συμμε¬ 
τοχή της Ανώνυμης Εταιρείας με την επωνυμία «Τα¬ 
μείο Ανάπτυξης Νέας Οικονομίας Α.Ε.» σε επενδυτικά 
σχήματα και των σχετικών κριτηρίων αξιολόγησης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν. 1558/1985 (ΦΕΚ 137 Α) «Κυβέρνηση και Κυ¬ 
βερνητικά Όργανα» όπως ισχύει. 

β) το Π.Δ. 81/21.3.2002 (ΦΕΚ 57 Α) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) των παραγράφων 2 και 7 του άρθρου 28 του Ν. 2843/ 
2000 (ΦΕΚ 219 Α) «Εκσυγχρονισμός των χρηματιστηρια¬ 
κών συναλλαγών, εισαγωγή εταιρειών επενδύσεων στην 
ποντοπόρο ναυτιλία στο Χρηματιστήριο Αξιών Αθηνών και 
άλλες διατάξεις» όπως αντικαταστάθηκαν με το άρθρο 8 
του Ν. 2992/2002 (ΦΕΚ 54 Α) «Μέτρα για την ενίσχυση της 
κεφαλαιαγοράς και την ανάπτυξη της επιχειρηματικότη¬ 
τας και άλλες διατάξεις». 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Α. Τον καθορισμό των όρων και των προϋποθέσεων 
συμμετοχής της Ανώνυμης Εταιρείας με την επωνυμία 
«Ταμείο Ανάπτυξης Νέας Οικονομίας Α.Ε.» (στο εξής «ΤΑ- 
ΝΕΟ») σε επενδυτικά σχήματα, δηλαδή σε Αμοιβαία Κε¬ 
φάλαια Επιχειρηματικών Συμμετοχών (Α.Κ.Ε.Σ.), Εταιρεί¬ 
ες Κεφαλαίου Επιχειρηματικών Συμμετοχών (Ε.Κ.Ε.Σ.) και 
άλλα αντίστοιχα σχήματα παροχής επιχειρηματικού κε¬ 
φαλαίου ως εξής: 

I. ΕΠΕΝΔΥΤΙΚΗ ΠΟΛΙΤΙΚΗ 

1. Τα επενδυτικά σχήματα στα οποία επιτρέπεται να 
συμμετέχει το ΤΑΝΕΟ οφείλουν να επενδύουν σε καινο- 
τόμες εταιρείες, κατά προτίμηση σε εταιρείες που θα 
δραστηριοποιούνται στους κατεξοχήν τομείς της νέας οι¬ 
κονομίας (ενδεικτικά: τηλεπικοινωνίες, πληροφορική, 
ηλεκτρονικό εμπόριο, βιοτεχνολογία, νέα υλικά) αλλά και 
σε εταιρείες που θα στηρίζουν την ανταγωνιστικότητά 
τους σε εφαρμογές τεχνολογιών που προέρχονται από τη 

νέα οικονομία. Το ΤΑΝΕΟ δεν επιτρέπεται να συμμετά- 
σχει σε σχήματα που επενδύουν σε επιχειρήσεις οι οποί¬ 
ες έχουν ήδη πρόσβαση σε οργανωμένες αγορές κεφα¬ 
λαίων. 

2. Τα επενδυτικά σχήματα στα οποία επιτρέπεται να 
συμμετέχειτο ΤΑΝΕΟ οφείλουν να επενδύουν σε μετοχές 
ή εταιρικά μερίδια ή μετατρέψιμες ομολογίες ή σε ομο¬ 
λογίες που παρέχουν δικαίωμα προς απόληψη, πέραν του 
τόκου, και ορισμένου ποσοστού επί των κερδών του εκ¬ 
δότη ή προς λήψη οποιοσδήποτε άλλης πρόσθετης πα¬ 
ροχής εξαρτώμενης από το ύψος της παραγωγής ή του εν 
γένει επιπέδου δραστηριότητας του εκδότη, οι οποίες εκ- 
δίδονται από μικρές ή μικρομεσαίες επιχειρήσεις που βρί¬ 
σκονται, κατά προτίμηση, στο στάδιο της εκκίνησης ή στο 
αρχικό στάδιο λειτουργίας και των οποίων η πραγματική 
και καταστατική έδρα βρίσκονται στην Ελλάδα. Η από¬ 
κτηση των κινητών αξιών από τα επενδυτικά σχήματα στα 
οποία συμμετέχει το ΤΑΝΕΟ θα πραγματοποιείται μόνο 
με συμμετοχή των σχημάτων αυτών στην αύξηση κεφα¬ 
λαίου της εταιρείας, ή στη σύναψη του ομολογιακού δα¬ 
νείου, αποκλεισμένης της αγοράς υφιστάμενων κινητών 
αξιών ή μεριδίων από τους κατόχους τους. Δεν αποκλείε¬ 
ται η απόκτηση από τα επενδυτικά σχήματα κινητών αξιών 
ή μεριδίων σε εξάσκηση δικαιωμάτων εξασφάλισης της 
εκάστοτε επένδυσής τους, που έχουν συμφωνηθεί με εύ¬ 
λογους όρους κατά την πραγματοποίησή της, ή σε εξά¬ 
σκηση δικαιωμάτων προαίρεσης, που αποβλέπουν στην 
επίτευξη της ακριβούς αναλογίας της εκάστοτε επένδυ¬ 
σης του επενδυτικού σχήματος επί της συνολικής κεφα¬ 
λαιακής διάρθρωσης της επιχείρησης στην οποία έχει 
πραγματοποιηθεί, με γνώμονα την αποτίμηση της επιχεί¬ 
ρησης επ’ ευκαιρία μεταγενέστερης διάθεσης ή έκδοσης 
κινητών αξιών ή μεριδίων, μέσω της μεταβίβασης προς το 
επενδυτικό σχήμα υφιστάμενων κινητών αξιών ή μεριδίων 
χωρίς αντάλλαγμα ή με συμβολικό αντάλλαγμα. 

3. Οι επιχειρήσεις χαρακτηρίζονται ως μικρές ή μικρο- 
μεσαίες με βάση τη Σύσταση της Επιτροπής της 3ης Απρι¬ 
λίου 1996 (96/280/ΕΚ), ΕΕ Ε 107της 30.4.96, σ. 4). 

4. Μικρομεσαίες επιχειρήσεις που βρίσκονται στο στά¬ 
διο της εκκίνησης είναι όσες χρησιμοποιούν το κεφάλαιο 
που τους παρέχεται για την ανάπτυξη των προϊόντων 
τους και την αρχική τους εμπορία. Οι επιχειρήσεις μπο¬ 
ρούν να είναι στο στάδιο της ίδρυσης ή να έχουν μόλις 
πρόσφατα αρχίσει τις δραστηριότητές τους, αλλά δεν 
έχουν πωλήσει προϊόντα τους στην αγορά. 

5. Μικρομεσαίες επιχειρήσεις που βρίσκονται στο αρχι¬ 
κό στάδιο λειτουργίας είναι όσες εξακολουθούν να ασχο¬ 
λούνται με την έρευνα και την ανάπτυξη προϊόντων ή όσες 
έχουν ολοκληρώσειτην ανάπτυξη των προϊόντων και ανα¬ 
ζητούν νέα χρηματοδότηση για να εισέλθουν στα στάδια 
της κατασκευής και των πωλήσεων στην αγορά. Οι επι¬ 
χειρήσεις αυτές δεν πραγματοποιούν ακόμη κέρδη. 

6. Τα επενδυτικά αυτά σχή ματα θα πρέπει να επενδύουν 
κατ’ ανώτατο ένα εκατομμύριο ευρώ ( € 1.000.000) ανά 
εταιρεία ανά γύρο χρηματοδότησης. Χωριστές εισφορές 
κεφαλαίου που πραγματοποιούνται εντός του ιδίου εξά¬ 
μηνου διαστήματος θα θεωρούνται ότι αποτελούν τμήμα 
της αυτής εισφοράς κεφαλαίου, όπως άλλωστε και οι δια¬ 
φορετικές δόσεις, που καταβάλλονται σε ακόμη μεγαλύ¬ 
τερο χρονικό διάστημα, για τις οποίες η σχετική δέσμευ¬ 
ση αναλήφθηκε ως μέρος μιας ενιαίας πράξης. 

7. Τα επενδυτικά αυτά σχήματα θα πρέπει επίσης να 
επενδύουν κατ’ ανώτατο όριο τρία εκατομμύρια ευρώ ( 


€ 3.000.000) συνολικά ανά εταιρεία, εφόσον πρόκειται 
για μικρομεσαία εταιρεία σε στάδιο μεταγενέστερο από 
το στάδιο της εκκίνησης ή το αρχικό στάδιο λειτουργίας 
σύμφωνα με τον παραπάνω ορισμό. 

8. Το ΤΑΝΕΟ αναλαμβάνει να περιορίσειτα όρια ανά γύ¬ 
ρο χρηματοδότησης σε ΜΜΕ σε περιοχές που πληρούν 
τα κριτήρια επιλεξιμότητας που προβλέπονται στην πα¬ 
ρέκκλιση του άρθρου 87, παράγραφος 3, στοιχείο γ) της 
Συνθήκης ΕΚ, καθώς και σε μη ενισχυόμενες περιοχές σε 
750.000 ευρώ και 500.000 ευρώ αντίστοιχα, εφόσον οιπε- 
ριοχές αυτές περιληφθούν στον επόμενο χάρτη περιφε¬ 
ρειακών ενισχύσεων, που θα ισχύει από το 2007. 

9. Σε κάθε περίπτωση τα επενδυτικά σχήματα δε θα επι¬ 
τρέπεται να επενδύσουν: 

α. σε εταιρείες που δραστηριοποιούνται στους τομείς 
της ναυπηγοεπισκευαστικής βιομηχανίας, του άνθρακα 
και του χάλυβα, των συνθετικών ινών, αυτοκινήτων και 
εξαρτημάτωντους, των ακινήτων, καθώς καιτωντυχερών 
παιχνιδιών. 

β. σε εταιρείες που έχουν αναστείλει ή διακόψει τη λει¬ 
τουργία τους για οικονομικούς λόγους, βρίσκονται σε έκ- 
δηλη οικονομική αδυναμία πληρωμήςτων οφειλών, σε κα¬ 
τάσταση παύσης πληρωμών, όπως οι παραπάνω έννοιες 
ορίζονται από το άρθρο 5του Ν. 1386/83, ή πτώχευσης, ή 
έχουν τεθεί υπό τη διοίκηση και διαχείριση των πιστωτών 
ή υπό προσωρινή διαχείριση ή υπό οιασδήποτε άλλης 
μορφής εκκαθάριση ή αναγκαστική διαχείριση. 

II. ΟΡΟΙ ΣΥΜΜΕΤΟΧΗΣ ΤΟΥ ΤΑΝΕΟ 

1. Το ΤΑΝΕΟ θα συμμετέχει αποκλειστικά σε επενδυτι¬ 
κά σχήματα που θα ιδρυθούν ειδικά για το σκοπό αυτό, και 
τα οποία θα πρέπει να τα διαχειρίζονται φορείς του ιδιω¬ 
τικού τομέα με ιδιωτικοοικονομικά κριτήρια. Τα επενδυτι¬ 
κά σχήματα αυτά θα πρέπει να έχουν είτε τη νομική μορ¬ 
φή της Ε.Κ.Ε.Σ.του άρθρου 5του Ν. 2367/1995 (ΦΕΚ261 
Α), είτε εκείνην του Α.Κ.Ε.Σ. του άρθρου 7 του Ν. 2992/ 
2002 (ΦΕΚ 54 Α), είτε αντίστοιχη νομική μορφή παροχής 
επιχειρηματικού κεφαλαίου που λειτουργεί σύμφωνα με 
το δίκαιο κράτους - μέλους της Ε.Ε. Η ανώτατη διάρκεια 
των επενδυτικών σχημάτων πρέπει να είναι 12 χρόνια. 

2. Το ΤΑΝΕΟ θα συμμετέχει στα σχήματα αυτά με πο¬ 
σοστό μικρότερο του 50% του κεφαλαίου και των αντί¬ 
στοιχων δικαιωμάτων ψήφου. 

3. Το ΤΑΝΕΟ θα συμμετέχει στα επενδυτικά σχήματα 
πάντοτε με τους ίδιους όρους και θα κατατάσσεται συμ- 
μέτρως με τους λοιπούς επενδυτές. Στη σύμβαση που θα 
συναφθεί μεταξύ των επενδυτών, θα προβλέπεται: 

α. Η σύσταση, σε κάθε επενδυτικό σχήμα, επενδυτικής 
επιτροπής με δικαίωμα παράστασης, εκπροσώπου του 
ΤΑΝΕΟ στις συνεδριάσεις της άνευ ψήφου. Η σύμφωνη 
γνώμη της ως άνω επιτροπής απαιτείται για την πραγμα¬ 
τοποίηση κάθε επένδυσης. 

β. Δικαίωμα αρνησικυρίας του ΤΑΝΕΟ στις αποφάσεις 
της παραπάνω επιτροπής, μόνο στην περίπτωση κατά την 
οποία σχέδιο επένδυσης βρίσκεται σε αντίθεση με κάποι¬ 
ον από τους όρους της πρόσκλησης του ΤΑΝΕΟ για την 
υποβολή επενδυτικών προτάσεων και της σύμβασης που 
διέπειτο επενδυτικό σχήμα. 

γ. Σε σχέση με τον προηγούμενο όρο, θα προβλέπεται 
επίσης ταχύς και αποτελεσματικός μηχανισμός για την 
επίλυση των διαφορών που ενδεχομένως θα προκύπτουν 
από την άσκηση του παραπάνω δικαιώματος αρνησικυ¬ 
ρίας εκ μέρους του ΤΑΝΕΟ. 

δ. Δικαίωμα του ΤΑΝΕΟ να καταβάλλει τελευταίο μετά- 

ξύ των επενδυτών το κάθε φορά απαιτητό μέρος της συμ¬ 
μετοχής του. 

ε. Δικαίωμα του ΤΑΝΕΟ να αναθέτει σε ελεγκτικές εται¬ 
ρείες τον περιοδικό ή και έκτακτο έλεγχο του επενδυτικού 
σχήματος και των επί μέρους τοποθετήσεων της εταιρείας. 

στ. Ο διαχειριστής του επενδυτικού σχήματος πρέπει να 
έχει την έδρα του σε Κράτος - Μέλος της Ε.Ε. και να λει¬ 
τουργεί σύμφωνα με το δίκαιο του κράτους - μέλους αυτού. 

ζ. Η σύμβαση σύστασης και διαχείρισης του κάθε επεν¬ 
δυτικού σχήματος πρέπει να περιλαμβάνει όρους που να 
αφορούν μεταξύ άλλων τα παρακάτω: 

• επαρκή διασπορά των επενδύσεων 

• επένδυση αποκλειστικά με αγοραίους όρους σε εται¬ 
ρείες που είναι ανεξάρτητες από τους μεριδιούχους/με- 
τόχους των επενδυτικών σχημάτων 

• υποχρεωτική καταβολή της συμμετοχής σε μετρητά 

• προσδιορισμό των δικαιωμάτων μειοψηφίας και του 
τρόπου άσκησής τους 

4. Το ΤΑΝΕΟ προσδοκά υπεραξίες από τη συμμετοχή 
του στα επενδυτικά σχήματα. Για το λόγο αυτό η σχέση 
μεταξύ αμοιβής διαχείρισης και αμοιβής επιτυχίας του 
διαχειριστή πρέπει να είναι τέτοια ώστε να λειτουργεί με 
σαφή τρόπο ως κίνητρο για το διαχειριστή προκειμένου 
το επενδυτικό σχήμα να επιτύχει υψηλές αποδόσεις. 

5. Η απαρίθμηση των παραπάνω όρων δε συνεπάγεται 
για το ΤΑΝΕΟ παραίτηση από το δικαίωμά του να δια- 
πραγματευθεί κάθε επιμέρους όρο που θα περιλαμβάνε¬ 
ται στη σύμβαση σύστασης και διαχείρισης του οποιου- 
δήποτε επενδυτικού σχήματος, στο οποίο θα αποφασίσει 
να συμμετάσχει. 

III. ΔΙΑΔΙΚΑΣΙΑ ΕΠΙΛΟΓΗΣ 

1. Τα κριτήρια επιλογήςτων επενδυτικών σχημάτων στα 
οποία θα συμμετέχει το ΤΑΝΕΟ είναι η αξιοπιστία των 
επενδυτικών προτάσεων και των διαχειριστών καθώς και 
η συμβολή των χρηματοδοτούμενων επιχειρηματικών 
δραστηριοτήτων στην ανάπτυξη τομέων νέας οικονο¬ 
μίας. Τα κριτήρια αυτά εξειδικεύονται ως εξής: 

α. Ομάδα διαχείρισης: σχετική εμπειρία στο αντικείμε¬ 
νο, μέγεθος ομάδας και σύνθεση δεξιοτήτων, δυνατότη¬ 
τα δημιουργίας προστιθέμενης αξίας, δέσμευση καθ’όλο 
το χρόνο ζωής του επενδυτικού σχήματος. 

β. Αγορά: Προσδιορισμός της αγοράς - στόχου, μέγε¬ 
θος αγοράς και προοπτικές ανάπτυξης, προοπτικές ανά¬ 
πτυξης μικρών και μικρομεσαίων επιχειρήσεων στην αγο¬ 
ρά - στόχο. 

γ. Προσδοκώμενες επενδύσεις: Εμπειρία σε ανεύρεση 
επενδυτικών ευκαιριών, ποιότητα επενδυτικών προτάσε¬ 
ων, αξιοπιστία σχεδίων για την προσέλκυση επενδυτικών 
προτάσεων. 

δ. Επενδυτική στρατηγική: Καταλληλότητα επενδυτι¬ 
κής στρατηγικής για τη συγκεκριμένη αγορά - στόχο, 
συμβατότητα με τους στόχους του Ταμείου Ανάπτυξης 
Νέας Οικονομίας, προσδιορισμός καταλλήλων και επι- 
τεύξιμων στρατηγικών αποεπένδυσης/ρευστοποίησης 
των επενδύσεων. 

ε. Μέγεθος του επενδυτικού σχήματος: Σχέση μεταξύ με¬ 
γέθους και προσδοκώμενων επενδυτικών ευκαιριών, πρό¬ 
βλεψη για συμμετοχή σε μελλοντικές αυξήσεις κεφαλαίου. 

στ. Ιδιωτικοοικονομικά κριτήρια: Το επενδυτικό σχήμα 
να λειτουργεί με ιδιωτικοοικονομικά κριτήρια και να ανα¬ 
μένεται να είναι οικονομικά βιώσιμο. 

ζ. Προτεινόμενοι όροι: Σύμφωνοι με τη διεθνή πρακτική, 
με επεξήγηση για κάθε παρέκκλιση. Η αμοιβή επιτυχίας 


να συνδέεται με τη συνολική απόδοση του επενδυτικού 
σχήματος. 

η. Λοιποί επενδυτές: Συμμετοχή λοιπών επενδυτών από 
τον ιδιωτικό τομέα. Ο βαθμός στον οποίο η συμμετοχή 
του ΤΑΝΕΟ παίζει καταλυτικό ρόλο στην προσέλκυση 
επενδυτών. 

2. Προκειμένου το ΤΑΝΕΟ να συμμετάσχει σε επενδυτι¬ 
κό σχήμα, θα πρέπει να πληρούνται οι προϋποθέσεις των 
κεφαλαίων I και II της παρούσας. Το ΤΑΝΕΟ θα αξιολογεί 
ιδιαίτερα θετικά επενδυτικές προτάσεις που θα προβλέ¬ 
πουν την κατά προτεραιότητα επένδυση σε καινοτόμες 
επιχειρήσεις που 

α. δραστηριοποιούνται στους κατεξοχήν τομείς της νέ¬ 
ας οικονομίας (ενδεικτικά: πληροφορική, τηλεπικοινω¬ 
νίες, ηλεκτρονικό εμπόριο, βιοτεχνολογία, νέα υλικά), και 
β. βρίσκονται στο στάδιο εκκίνησης ή στο αρχικό στάδιο 
λειτουργίας σύμφωνα με την ανακοίνωση της Ευρωπαϊ¬ 
κής Επιτροπής περί κρατικών ενισχύσεων και επιχειρημα¬ 
τικών κεφαλαίων (2001/0 235/03). 

3. Οι ενδιαφερόμενοι θα πρέπει σε ένα πρώτο στάδιο να 
υποβάλλουν στο ΤΑΝΕΟ, οποτεδήποτε, έως καιτην 31η Δε¬ 
κεμβρίου 2004, πρόταση με ενημερωτικό φάκελο που θα δί¬ 
νει τη δυνατότητα στο ΤΑΝΕΟ να κάνει μία αρχική αξιολό¬ 
γηση. Οι πληροφορίες οι οποίες θα περιλαμβάνονται θα 
πρέπει να αναφέρονται τουλάχιστον στα ακόλουθα: 

α. Ομάδα Διαχείρισης 

β.Αγορά - στόχο 

γ. Ροή επενδυτικών προτάσεων 

δ. Επενδυτική στρατηγική 

ε. Το κεφάλαιο του επενδυτικού σχήματος 

στ. Νομική δομή 

ζ. Προτεινόμενοι όροι 

η.Αναμενόμενες αποδόσεις 

θ. Χρονοδιάγραμμα συγκέντρωσης κεφαλαίων 

ι. Λοιποί ιδιώτες επενδυτές 

4. Μετά την κατάθεση κάθε πρότασης το ΤΑΝΕΟ θα 
προβαίνει σε αξιολόγηση λαμβάνοντας υπόψη την σειρά 
κατάθεσης των προτάσεων. Το ΤΑΝΕΟ θα μπορεί να ζητεί 
από τους ενδιαφερομένους κάθε επιπλέον πληροφορία 
και διευκρίνιση. 

5. Για κάθε πρόταση για την οποία κρίνεται πως πληροί τα 
επενδυτικά κριτήρια του ΤΑΝΕΟ, θα καλείται η ομάδα δια¬ 
χείρισης για να την παρουσιάσει στο ΤΑΝΕΟ. Κατόπιν τού¬ 
του, θα ακολουθεί ενδελεχής αξιολόγηση και έλεγχος από 
το ΤΑΝΕΟ προτού υποβληθεί η πρόταση στην επενδυτική 
επιτροπή. Η επενδυτική επιτροπή του ΤΑΝΕΟ θαγνωμοδο- 
τεί σχετικά, εφαρμόζονταςτα παραπάνω αναφερόμενα κρι¬ 
τήρια και η σύμφωνη γνώμη της θα είναι αναγκαία για τη 
συμμετοχή του ΤΑΝΕΟ σε οποιοδήποτε επενδυτικό σχήμα. 

Β. Η απόφασή μας με αριθμό 160979/Β.811/11.4.2002 
(ΦΕΚ 486 Β) «Καθορισμός των όρων και προϋποθέσεων 
για τη συμμετοχή της ανώνυμης εταιρείας με την επωνυ¬ 
μία «Ταμείο Ανάπτυξης Νέας Οικονομίας Α.Ε.» σε επεν¬ 
δυτικά σχήματα και των σχετικών κριτηρίων αξιολόγη¬ 
σης» καταργείται. 

Γ. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 25840 (2) 

Τροποποίηση της σύνθεσης του Εθνικού Συμβουλίου Χω¬ 
ροταξικού Σχεδιασμού και Αειφόρου Ανάπτυξης 
(Ε.Σ.Χ.Σ.Α.Α.). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 4 του Ν. 2742/ 
1999 «Χωροταξικός σχεδιασμός και αειφόρος ανάπτυξη 
και άλλες διατάξεις» (Α 207). 

2. Τις διατάξεις του άρθρου 29Α Ν. 1558/1985 «Κυβέρνη¬ 
ση και Κυβερνητικά Όργανα» (Α 187), όπως αυτό προστέ¬ 
θηκε με το άρθρο 27 του Ν. 2081/92 (Α 154) και αντικατα- 
στάθηκεμετηνπαρ.2ατουάρθρου ΙτουΝ. 2469/97(Α38). 

3. Την 16960/26.8.2002 απόφαση της Υπουργού 
ΠΕ.ΧΩ.Δ.Ε. «Συγκρότηση του Εθνικού Συμβουλίου Σχε- 
διασμού και Αειφόρου Ανάπτυξης» (Β 1280). 

4. Την 15147/226/28.6.2001 απόφαση του Υπουργού 
ΠΕ.ΧΩ.Δ.Ε. «Κανονισμός λειτουργίας του Εθνικού Συμ¬ 
βουλίου Σχεδιασμού και Αειφόρου Ανάπτυξης». 

5. Το 1025/ΕΕ/19.11.2002 έγγραφο της Ελληνικής Εται¬ 
ρείας για την Προστασία του Περιβάλλοντος και της Πο¬ 
λιτιστικής Κληρονομιάς με το οποίο ορίζεται ο Αλέξαν¬ 
δρος Κολλάρος ως αναπληρωτής εκπρόσωπός της στο 
Ε.Σ.Χ.Σ.Α.Α. στη θέση του Ανδρέα Συμεών. 

6. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Αντικαθίσταται ο αναπληρωτής εκπρόσωπος της Ελ¬ 
ληνικής Εταιρείας για την Προστασία του Περιβάλλοντος 
και της Πολιτιστικής Κληρονομιάς Ανδρέας Συμεών από 
τον Αλέξανδρο Κολλάρο, για το υπόλοιποτης θητείαςτου 
απερχομένου εκπροσώπου του. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. Υ4α/88891 Γ.Π. (3) 

Τροποποίηση και συμπλήρωση του Οργανισμού του Γ.Ν. 
Αθηνών «Γ. ΓΕΝΝΗΜΑΤΑΣ», καθώς και μετατροπή θέ¬ 
σης κλάδου γιατρών ΕΣΥ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ-ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ/γμα 
299 (ΦΕΚ240/Α/2000). 

2. Τις διατάξεις του Π.Δ/τος 87/86 (ΦΕΚ 32/Α/86). 

3. Τις διατάξεις της παρ. 1 του άρθρου 25 του Ν. 1397 
(ΦΕΚ 143/Α/83). 


4. Τις διατάξεις της παρ. 4 και 5 του άρθρου 34 του Ν. 
2519/97 (ΦΕΚ 165/Α/97). 

5. Τις διατάξεις των άρθρων 6 (παρ. 1) και 11 (παρ. 1) 
του Ν. 2889/01 (ΦΕΚ37/Α/2001). 

6. Τις διατάξεις της παρ. 2του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του κρατικού προϋπολογισμού, 

7. Την 1100383/1330/Α0006, (ΦΕΚ 1485/Β/31.10.2001) 
απόφαση ανάθεσης αρμοδιοτήτων στους Υφυπουργούς 
Οικονομικών. 

8. Το 81 Π.Δ/γμα (ΦΕΚ 57/Α/2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

9. Την 3418 (ΦΕΚ 861/Β/2002) απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Θάνο. 

10. Τη ΔΙΔΚ/Φ. 1/2/22875 (ΦΕΚ 1480/Β/31.10.2001) από¬ 
φαση ανάθεσης αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης. 

11. Την Υ4α/9852 (ΦΕΚ 1067/Β/2001) υπουργική από¬ 
φαση με την οποία εγκρίθηκετο Γ.Ν. Αθηνών «Γ. ΓΕΝΝΗ¬ 
ΜΑΤΑΣ» ως κατάλληλο για την εκτέλεση Εμβολισμών του 
Κεντρικού Νευρικού Συστήματος. 

12. Το 19/4.6.2002 (θέμα 12ο) απόσπασμα πρακτικού 
του Δ.Σ. του Β' Πε.Σ.Υ. Αττικής, αποφασίζουμε: 

Η Α3β/οικ. 281 (ΦΕΚ 16/Β/87) υπουργική απόφαση 
«Αναμόρφωση του Οργανισμού του Γενικού Νοσοκομεί¬ 
ου Αθηνών», όπως τροποποιήθηκε και συμπληρώθηκε με 
τις Υ4α/5113 (ΦΕΚ 377/Β/93), Υ4α/5246 (ΦΕΚ 746/Β/95), 
Υ4α/876/96 (ΦΕΚ 557/Β/96), Α1α/1553/99 (ΦΕΚ 1493/ 
Β/99), Α1α/1581/98 (ΦΕΚ 1519/Β/99), Α1α/17/00 και 
Υ4α/3042 (ΦΕΚ 299/Β/01) κοινές υπουργικές αποφάσεις, 
και τις διορθώσεις σφαλμάτων που δημοσιεύθηκαν στα 
ΦΕΚ 878/Β/89, ΦΕΚ 821/Β/95, τροποποιείται και συμπλη¬ 
ρώνεται όπως παρακάτω: 

Στο άρθρο 7 «Διάρθρωση Ιατρικής Υπηρεσίας», το ση¬ 
μείο Γ. Δεύτερος Χειρουργικός Τομέας διαμορφώνεται 
ως εξής: 

Γ. ΔΕΥΤΕΡΟΣ ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα: 

αΐ. Ένα (1) Οφθαλμολογικό 
α2. Ένα (1) Ωτορινολαρυγγολογικό 
α3. Ένα (1) Νευροχειρουργικό 

α4.Ένα (1) Πλαστικής Χειρουργικής - Μικροχειρουργι¬ 
κής και Κέντρου Εγκαυμάτων 
α5. Ένα (1) Γυναικολογικό 
α6. Ένα (1) Ουρολογικό 
β) Μονάδες: 

βΐ. Μία (1) Ωτονευρολογίας 

Κατά τα λοιπά το τροποποιούμενο και συμπληρωμένο 
άρθρο παραμένει ως έχει. 

- Η μία (1) κενή θέση κλάδου γιατρών ΕΣΥ, ειδικότητας 
Ωτορινολαρυγγολογίας με βαθμό Διευθυντή η οποία έχει 
συσταθεί με την Α3β/7070 (ΦΕΚ 382/Β/84) απόφαση, στο 
Γ.Ν. Αθηνών «Γ. ΓΕΝΝΗΜΑΤΑΣ» μετατρέπεται με την πα¬ 
ρούσα σε μία (1) θέση του ιδίου κλάδου, ειδικότητας Ακτι¬ 
νοδιαγνωστικής και βαθμού Δ/ντή, στο ίδιο Νοσοκομείο. 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20375 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ ΣΤ. ΜΠΕΝΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΚΤ. ΝΑΣΙΩΚΑΣ 

-♦- 

Αριθ. Υ4α/118093 Γ.Π. (4) 

Μετατροπή μίας (1) θέσης ειδικευόμενου γιατρού ειδικό¬ 
τητας Χειρουργικής σε μία αντίστοιχη θέση ειδικότη¬ 
τας Παιδιατρικής στο Γ.Ν. - Κ.Υ. Φιλιατών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ/γμα 
299 (ΦΕΚ 240/Α/2000). 

2. Τις διατάξεις του άρθρου 38 του Ν. 1397/83 (ΦΕΚ 
143/Α/83) όπως αυτό συμπληρώθηκε με την παρ. 6 του 
άρθρου 3του Ν. 1579/85 (ΦΕΚ217/Α/85). 

3. Τις διατάξεις του άρθρου 1 του Ν. 123/75 (ΦΕΚ 
172/Α/75). 

4. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού. 

5. Την 1100383/1330/Α0006, (ΦΕΚ 1485/Β/31.10.2001) 
απόφαση ανάθεσης αρμοδιοτήτων στους Υφυπουργούς 
Οικονομικών. 

6. Το 81 Π.Δ/γμα (ΦΕΚ 57/Α/2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Το 129/92 Π.Δ. (ΦΕΚ 65/Α/92) «Περιορισμός συναρ- 
μοδιοτήτων κατά την έκδοση υπουργικών αποφάσεων σε 
θέματα αρμοδιότητας Υπουργείων». 

8. Την 3418/8.7.2002 (ΦΕΚ 861/Β/2002) απόφαση ανά¬ 
θεσης αρμοδιοτήτων στους Υφυπουργούς Υγείας και 
Πρόνοιας, Έκτορα Νασιώκα, Ελπίδα Τσουρή και Δημή- 
τριο Θάνο. 

9. Το απόσπασμα του 14/18.7.2002 (Θέμα 7) Πρακτικού 
του Δ.Σ. του Πε.Σ.Υ. Ηπείρου. 

10. Την 4160/14.10.2002 απόφαση του ΚΕΣΥ, αποφασί¬ 
ζουμε: 

Η μία (1) θέση ειδικευόμενου γιατρού ειδικότητας Χει¬ 
ρουργικής που έχει συσταθεί με την Α3β/9952/4/6/86 
(ΦΕΚ369/Β/86) κοινή υπουργική απόφαση στο Γ.Ν. - Κ.Υ. 
Φιλιατών, μετατρέπεται με τη παρούσα σε μία (1) θέση ει¬ 
δικευόμενου γιατρού ειδικότητας Παιδιατρικής στο ίδιο 
Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤ. ΝΑΣΙΩΚΑΣ 


Αριθ. Υ4Ο/44033 Γ.Π. (5) 

Μετατροπή θέσεων ειδικευόμενων γιατρών στο Αντικαρ- 
κινικό Νοσοκομείο Θεσσαλονίκης «ΘΕΑΓΕΝΕΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως τροποποιήθηκε και συμπληρώθηκε με το Π.Δ. 299 
(ΦΕΚ240/Α/2000). 

2. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83), όπως αυτό συμπληρώθηκε με τη παρ.6 
του άρθρου 3του Ν. 1579/85 (ΦΕΚ217/Α/85). 

3. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

4. Τις διατάξεις του Π.Δ/τος 129/92 (ΦΕΚ65/τ.Α/92). 

5. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

6. Τις διατάξεις του Π.Δ. 81/02 (ΦΕΚ 57/Α/2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

7. Την 1100383/1330/Α0006 (ΦΕΚ1485/τ.Β/31.10.2001) 
απόφαση καθορισμού αρμοδιοτήτων των Υφυπουργών 
Οικονομικών. 

8. Την 3418/8/7/02 (ΦΕΚ861/Β/2002) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Έκτορα Νασιώκα, ΕλπίδαΤσουρή καιΔημήτριο θάνο. 

9. Το απόσπασμα πρακτικών της 2ης/30.1.2002 Συνε¬ 
δρίασης του Δ.Σ. του Α' Πε.Σ.Υ. Κ. Μακεδονίας. 

10. Την 4167/18.10.2002 απόφαση της Εκτελεστικής 
Επιτροπής του ΚΕΣΥ, αποφασίζουμε: 

Δύο (2) θέσεις ειδικευόμενων γιατρών ειδικότητας Κυτ¬ 
ταρολογίας και μία (1) θέση ειδικευόμενου γιατρού ειδι¬ 
κότητας Πυρηνικής Ιατρικής που έχουν συσταθεί στο 
Αντικαρκινικό Νοσοκομείο Θεσσαλονίκης «ΘΕΑΓΕΝΕΙΟ», 
μετατρέπονται με τη παρούσα απόφαση σε τρεις (3) αντί¬ 
στοιχες θέσεις ειδικότητας Παθολογικής Ογκολογίας 
στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤ. ΝΑΣΙΩΚΑΣ 

-♦- 

Αριθ. ΔΥ1 δ/οικ. 118218 (6) 

Τροποποίηση της Δία/οικ. 9823/22.5.1998 (ΦΕΚ 555/ 
3.6.1998 τ.Β') απόφασης, που αφορά «Συγκρότηση 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ. Κ. Ε. I .Ο. Π. Ν. I.) για την ατομική κρίση, την ανανέωση 
της θητείας, τη μονιμοποίηση και την εξέλιξη των υπη- 
ρετούντων γιατρών του Ε.Σ.Υ. του Γενικού Νοσοκο¬ 
μείου Πτολεμάίδας «ΜΠΟΔΟΣΑΚΕΙΟ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α'). 

2. Τις διατάξεις του άρθρου 37 παρ. 6 και άρθρο 18 παρ. 
2του Ν. 2519/97 (ΦΕΚ165/21.8.97τ.Α) «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

3. Τις διατάξεις του άρθρου 15 του Ν. 2889/2001 (ΦΕΚ 
208/5.3.98 τ.Β') «Βελτίωση και εκσυγχρονισμός του Εθνι¬ 
κού Συστήματος Υγείας και άλλες διατάξεις». 

4. Τη Δία/οικ. 9823/22.5.1998 (ΦΕΚ 555/3.6.1998 τ.Β') 
απόφαση μας, όπως τροποποιήθηκε μεταγενέστερα. 

5. Το γεγονός της συνταξιοδότησης του Σπανίδη Πανα¬ 
γιώτη. 

6. Το από 13.11.2002 έγγραφο του Κεντρικού Συμβου¬ 
λίου Υγείας, αποφασίζουμε: 

1. Τροποποιούμε την ανωτέρω (4) σχετική απόφαση 
μας και διορίζουμε στο ΣΚΕΙΟΠΝΙ για την ατομική κρίση, 
την ανανέωση της θητείας, τη μονιμοποίηση και την εξέ¬ 
λιξη των υπηρετούντων γιατρώντου Ε.Σ.Υ. στο Γενικό Νο¬ 
σοκομείο Πτολεμάίδας «ΜΠΟΔΟΣΑΚΕΙΟ» στην Ειδικότη¬ 
τα της Ορθοπεδικής, τον Θεοδωρίδη Κων/νο, Διευθυντή 
στο Γενικό Νοσοκομείο Πτολεμάίδας «ΜΠΟΔΟΣΑΚΕΙΟ» 
τακτικό μέλος, σε αντικατάσταση του Σπανίδη Παναγιώ¬ 
τη, που συνταξιοδοτήθηκε. 

2. Η θητεία του ανωτέρω διοριζομένου λήγει μαζί με τη 
θητεία των υπολοίπων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

Ο ΥΠΟΥΡΓΟΣ 

ΚΩΝ/ΝΟΣΣΤΕΦΑΝΗΣ 
-Φ- 

Αριθ.ΔΥΙδ/Γ.Π.οικ. 118220 (7) 

Τροποποίηση της Δ1α/23155/97/27.3.1998 (ΦΕΚ 340/ 
9.4.1998 τ.Β') απόφασης συγκρότησης Συμβουλίου 
Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) 
για την ατομική κρίση, την ανανέωση της θητείας, τη 
μονιμοποίηση και την εξέλιξη των υπηρετούντων για- 
τρώντου Ε.Σ.Υ. του Γ ενικού Νοσ/μείου Αθηνών «Ο ΕΥ¬ 
ΑΓΓΕΛΙΣΜΟΣ». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α'). 

2. Τις διατάξεις του άρθρου 37 παρ. 6 και άρθρο 18 παρ. 
2του Ν. 2519/97 (ΦΕΚ 165/21.8.97τ.Α) «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

3. Τις διατάξεις του άρθρου 15 του Ν. 2889/2001 (ΦΕΚ 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

4. Τη Δ1α/23155/97/27.3.1998 (ΦΕΚ 340/9.4.1998 τ.Β') 
απόφασή μας, όπως τροποποιήθηκε μεταγενέστερα. 

5. Το γεγονός ότι ο Νταχάμπρε Τζαμπραήλ έχει παραι¬ 
τηθεί από το Ε.Σ.Υ. 

6. Το από 13.11.2002 έγγραφο του Κεντρικού Συμβου¬ 
λίου Υγείας, αποφασίζουμ: 

1. Τροποποιούμε την ανωτέρω (4) σχετική απόφαση 


μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) για την ατομική κρίση, την 
ανανέωση της θητείας, τη μονιμοποίηση και την εξέλιξη 
των υπηρετούντων γιατρώντου Ε.Σ.Υ. στο Γενικό Νοσο¬ 
κομείο Αθηνών «Ο ΕΥΑΓΓΕΛΙΣΜΟΣ» στην Ειδικότητα της 
Χειρουργική θώρακος τακτικό μέλος τον Σκόττη Ιωάννη, 
Διευθυντή στο Γενικό Νοσοκομείο Νοσημάτων Θώρακα 
Αθηνών «ΣΩΤΗΡΙΑ», σε αντικατάσταση του Νταχάμπρ 
Τζαμπραήλ, που έχασε την ιδιότητα με την οποία διορί¬ 
σθηκε. 

2. Κατά τα λοιπά ισχύει η ανωτέρω τροποποιούμενη 
απόφαση, άπω τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

Ο ΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-Φ- 

Αριθ.ΔΥΙδ/Γ.Π. 112602 (8) 

Συγκρότηση της Εκτελεστικής Επιτροπής του άρθρου 2 
της Υ408/30.7.2002 απόφασης του Πρωθυπουργού 
της Ελλάδος (ΦΕΚ 991/31.7.2002τ.Β'). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 2 της Υ408/30.7.2002 από¬ 
φασης του Πρωθυπουργού της Ελλάδος (ΦΕΚ 991/ 
31.7.2002 τ.Β') «Σύσταση Εθνικής Συντονιστικής Επιτρο¬ 
πής για το Ευρωπαϊκό Έτος Ατόμων με Ειδικές Ανάγκες 
2003 και Εκτελεστικής Επιτροπής». 

2. Τιςπροτάσειςτωναρμοδίων, αποφασίζουμε: 

1. Συγκροτούμε την προβλεπόμενη από το άρθρο 2 της 
Υ408/30.7.2002 απόφασης του Πρωθυπουργού της Ελ¬ 
λάδος (ΦΕΚ 991/31.7.2002 τ.Β') Εκτελεστική Επιτροπή 
για το Ευρωπαϊκό Έτος Ατόμων με Ειδικές Ανάγκες 2003 
αποτελούμενη από τα κατωτέρω πρόσωπα: 

α. Δημήτριο Θάνο, Υφυπουργό Υγείας και Πρόνοιας, 
αρμόδιο για θέματα Πρόνοιας, ως Πρόεδρο. 

β. Ιωάννα Πανοπούλου, Γενική Γραμματέα του Υπουρ¬ 
γείου Εργασίας και Κοινωνικών Ασφαλίσεων, ως Αντιπρό¬ 
εδρο. 

γ. Κων/νο Πυλαρινό, Διευθυντή της Εκκλησιαστικής Κε¬ 
ντρικής Υπηρεσίας Οικονομικών, ως εκπρόσωπο της Ιε¬ 
ρός Συνόδου της Εκκλησίας της Ελλάδος. 

δ. Καρρά Σοφία, Γεν. Διευθύντρια Πρόνοιαςτου Υπουρ¬ 
γείου Υγείας και Πρόνοιας, ως εκπρόσωπό του. 

ε. Δημήτρη Παπαδημητρόπουλο, Διευθυντή της Δ/νσης 
Απλούστευσης Διαδικασιών και Παραγωγικότητας, του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, ως εκπρόσωπό του. 

στ. Ανδρέα Καρύδη, Διευθυντή της Δ/νσης Απασχόλη¬ 
σης του Υπουργείου Εργασίας και Κοινωνικών Ασφαλίσε¬ 
ων. 

ζ. Σεβαστή - Σοφία Ανθοπούλου, ως εκπρόσωπο του 
Υπουργείου Εθνικής Παιδείας και θρησκευμάτων. 

η. Ιωάννη Πολυχρονίου, υπάλληλο του κλάδου ΠΕ3 Αρ¬ 
χιτεκτόνων με βαθμό Α, υπεύθυνο του Γραφείου Προ- 
σβασιμότητας Ατόμων με Ειδικές Ανάγκες σε πολιτιστι¬ 
κούς και αρχαιολογικούς Χώρους του Υπουργείου Πολι¬ 
τισμού, ως εκπρόσωπό του. 

θ. Ιωάννη Βαρδακαστάνη, Πρόεδρο της Εθνικής Συνο¬ 
μοσπονδίας Ατόμων με Ειδικές Ανάγκες, ως εκπρόσωπό- 
της. 

2. Έργο της ανωτέρω Εκτελεστικής Επιτροπής είναι η 
λήψη των αναγκαίων μέτρων για την επίτευξη των στόχων 
της «Εθνικής Συντονιστικής Επιτροπής για το Ευρωπαϊκό 
Έτος Ατόμων με Ειδικές Ανάγκες 2003». 

3. Για τη γραμματειακή υποστήριξη και του υποβοήθη¬ 
ση του έργου της ανωτέρω Επιτροπής ορίζονται: 

α. Σαρλά Αντωνία, υπάλληλος του κλάδου ΔΕ Διοικητι¬ 
κού - Λογιστικού με Α' βαθμό, που υπηρετεί στη Δ/νση 
Προστασίας Ατόμων με ειδικές Ανάγκες. 

β. Φαρμάκη Αναστασία, υπάλληλος του κλάδου ΔΕ Δι¬ 
οικητικού - Λογιστικού με Β' βαθμό, που υπηρετεί στη 
Δ/νση Προστασίας Ατόμων με Ειδικές Ανάγκες. 

γ. Ευσταθίου Μαρία, υπάλληλος του κλάδου ΔΕ Διοικη¬ 
τικού Λογιστικού με βαθμό Β', που υπηρετεί στη Δ/νση 
Απασχόλησης του Υπουργείου Εργασίας και Κοινωνικών 
Ασφαλίσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2002 

ΟΥΠΟΥΡΓΟΣ 

ΚΩΝ/ΝΟΣ ΣΤΕΦΑΝΗΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/71733 (9) 

Προσθήκη τμημάτων στο Ωδείο Τέχνης και Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 


3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την ΥΠ. ΠΟ/ΓΝΟΣ/33990/31.8.87 απόφαση «προϋ¬ 
ποθέσεις λειτουργίας τμήματος κρουστών» (ΦΕΚ 500/ 
Β/87). 

6. Την ΥΠ.ΠΟ/ΓΝΟΣ/49095/30.10.91 απόφαση «Μετα¬ 
βίβαση αρμοδιοτήτων Υπουργού και δικαιώματος υπο¬ 
γραφής «Με εντολή Υπουργού στους Γεν. Γραμματείς, 
Γεν. Διευθυντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

7. Την ΥΠ.ΠΟ/ΚΑΤΕΧΝ/Δ/44702/29.9.1999 απόφαση 
«χορήγηση άδειας ίδρυσης και λειτουργίας Ωδείου στην 
Ο.Ε. «Κουτουλάς - Λάμπρος - Σεργιάδης ΟΈ.» (ΦΕΚ 
1762/τ.Β/20.9.1999. 

8. Την από 20.11.2002 αίτηση με τα συνημμένα δικαιο- 
λογητικά, αποφασίζουμε: 

Συμπληρώνουμε την ΥΠ.ΠΟ/ΚΑΤΕΧΝ/Δ/44702/29.9.1999 
απόφασή μας και εγκρίνουμε τη λειτουργία της Σχολής Βυ¬ 
ζαντινής Μουσικής στο Ωδείο Τέχνης και Πολιτισμού απότο 
σχολ. έτος 2001 -2002. 

Από τις διατάξεις αυτής της απόφασης δενπροκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 22 Νοεμβρίου 2002’ 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































